Κυβερνητικός εκπρόσωπος (Ελλάδα)

Ο Κυβερνητικός Εκπρόσωπος της ελληνικής κυβέρνησης είναι μια ειδική κρατική θέση στην ελληνική πολιτική. Είναι υπεύθυνος για την αντικειμενική ενημέρωση του δημοσιογραφικού κοινού και του ελληνικού λαού για το έργο της κυβέρνησης, την ενημέρωση των οργάνων του κράτους για τα σημαντικά διεθνή γεγονότα και τις απόψεις των Μέσων Μαζικής Ενημέρωσης στα θέματα που αφορούν τη χώρα και την προβολή, σε συνεργασία με το υπουργείο Εξωτερικών και τους λοιπούς αρμόδιους φορείς, των ελληνικών θέσεων στο εξωτερικό και την ενημέρωση του απόδημου ελληνισμού. Ανάλογα με το πρόσωπο που κατέχει τη θέση, η τακτική που ακολουθεί κάθε κυβερνητικός εκπρόσωπος ό,τι αφορά στη σχέση του με τους δημοσιογράφους και την εικόνα που θέλει να περάσει αλλάζει. Μακροβιότερος κυβερνητικός εκπρόσωπος είναι ο Δημήτρης Ρέππας, που κατείχε την θέση από τον Ιανουάριο του 1996 ως τον Οκτώβριο του 2001. Ο κυβερνητικός εκπρόσωπος διορίζεται και παύεται από τον εκάστοτε Πρωθυπουργό της Ελληνικής Δημοκρατίας.

 Με βάση το ΦΕΚ B 3008 - 23.07.2019, στις αρμοδιότητες του κυβερνητικού εκπροσώπου υπόκεινται: Όλων οι οργανικές μονάδες της Γενικής Γραμματείας Ενημέρωσης και Επικοινωνίας και της Ειδικής Γραμματείας Επικοινωνιακής Διαχείρισης Κρίσεων, της εποπτείας των κάτωθι νομικών προσώπων Ελληνική Ραδιοφωνία Τηλεόραση (ΕΡΤ Α.Ε.), Αθηναϊκό-Μακεδονικό Πρακτορείο Ειδήσεων (ΑΠΕΜΠΕ Α.Ε.), της δημόσιας ενημέρωσης για την πορεία του έργου της Κυβέρνησης και των φορέων της, της συνδρομής στον Πρωθυπουργό για το σχεδιασμό και την εφαρμογή της επικοινωνιακής στρατηγικής της Κυβέρνησης.Στις αρμοδιότητες περιλαμβάνονται, εντός του πλαισίου της κυβερνητικής πολιτικής: Οι κοινοβουλευτικές αρμοδιότητες, περιλαμβανομένης της νομοθετικής πρωτοβουλίας, η πρόταση για την έκδοση ατομικών και κανονιστικών διαταγμάτων, η έκδοση πράξεων ατομικού και κανονιστικού χαρακτήρα, η πρόταση για την έκδοση διαταγμάτων και η έκδοση πράξεων από κοινού με άλλους Υπουργούς, Αναπληρωτές Υπουργούς ή Υφυπουργούς, η υποβολή ερωτημάτων στο Νομικό Συμβούλιο του Κράτους, καθώς και η αποδοχή σχετικών γνωμοδοτήσεων και πρακτικών, η εκπροσώπηση του Υπουργείου στην Ευρωπαϊκή Ένωση και στους Διεθνείς οργανισμούς σε θέματα αρμοδιότητάς του, η σύσταση και συγκρότηση Επιτροπών και Ομάδων Εργασίας σε θέματα αρμοδιότητάς του, ο διορισμός των διοικήσεων στην Ελληνική Ραδιοφωνία Τηλεόραση και στο Αθηναϊκό - Μακεδονικό Πρακτορείο Ειδήσεων, νομικών προσώπων, όπως επίσης ο διορισμός, η πρόσληψη, η απόσπαση, η μετάταξη, η τοποθέτηση και γενικότερα κάθε θέμα σχετικό με την υπηρεσιακή κατάσταση και τις υπηρεσιακές μεταβολές του κάθε φύσης και σχέσης εργασίας προσωπικού των οργανικών μονάδων αρμοδιότητάς του. Κυβερνήσεις Kωνσταντίνου Καραμανλή και Γεωργίου Ράλλη, 1974 - 1981Παναγιώτης Λαμπρίας Ιούλιος 1974 – Οκτώβριος 1977 Αθανάσιος Τσαλδάρης Νοέμβριος 1977 – Σεπτέμβριος 1981Κυβερνήσεις Ανδρέα Παπανδρέου 1981 - 1989Δημήτρης Μαρούδας Οκτώβριος 1981 – Ιούνιος 1985 Κώστας Λαλιώτης Ιούνιος 1985 - Νοέμβριος 1985 Μιλτιάδης Παπαϊωάννου Νοέμβριος 1985 - Οκτώβριος 1986 Αντώνης Κούρτης Οκτώβριος 1986 – Μάρτιος 1987 Γιάννης Ρουμπάτης Μάρτιος 1987 - Ιούνιος 1988 Δημήτρης Μαρούδας Ιούνιος 1988 - Ιούλιος 1989. Κατά τη θητεία του, πολλές φορές την ενημέρωση στους δημοσιογράφους έκανε ο συνεργάτης του, γενικός γραμματέας Τύπου Σωτήρης ΚωστόπουλοςΚυβερνήσεις Τζαννετάκη - Γρίβα - Ζολώτα, 1989 - 1990Νικόλαος Λιναρδάτος Ιούλιος 1989 - Οκτώβριος 1989 Προκόπης Παυλόπουλος Δεκέμβριος 1989 - Απρίλιος 1990Κυβέρνηση Κωνσταντίνου Μητσοτάκη, 1990 - 1993Βύρων Πολύδωρας Απρίλιος 1990 - Αύγουστος 1992 Ανδρέας Ανδριανόπουλος Αύγουστος 1992 - Μάιος 1993 Βασίλης Μαγγίνας Μάιος 1993 - Σεπτέμβριος 1993Τελευταία Κυβέρνηση Ανδρέα Παπανδρέου, 1993 - 1996Ευάγγελος Βενιζέλος Οκτώβριος 1993 - Σεπτέμβριος 1995 Τηλέμαχος Χυτήρης Σεπτέμβριος 1995 - Ιανουάριος 1996Κυβερνήσεις Κώστα Σημίτη, 1996 - 2004Δημήτρης Ρέππας Ιανουάριος 1996 - Οκτώβριος 2001 Χρήστος Πρωτόπαπας Οκτώβριος 2001 - Μάρτιος 2004Κυβερνήσεις Κώστα Καραμανλή, 2004 - 2009Θεόδωρος Ρουσόπουλος Μάρτιος 2004 - Οκτώβριος 2008 και αναπληρωτής από τον Ιούλιο του 2004 ως τον Οκτώβριο του 2008 ο Ευάγγελος Αντώναρος Ευάγγελος Αντώναρος Οκτώβριος 2008- Οκτώβριος 2009Κυβέρνηση Γιώργου Παπανδρέου, 2009 - 2011Γιώργος Πεταλωτής 6 Οκτωβρίου 2009 - 17 Ιουνίου 2011 Ηλίας Μόσιαλος 17 Ιουνίου 2011 - 11 Νοεμβρίου 2011Κυβέρνηση Λουκά Παπαδήμου, 2011-2012Παντελής Καψής 11 Νοεμβρίου 2011 - 17 Μαίου 2012Κυβέρνηση Παναγιώτη Πικραμμένου, 2012Δημήτρης Τσιόδρας Μάιος 2012 - 21 Ιουνίου 2012Κυβέρνηση Αντώνη Σαμαρά, 2012-2015Σίμος Κεδίκογλου 21 Ιουνίου 2012 - 10 Ιουνίου 2014 Σοφία Βούλτεψη 10 Ιουνίου 2014 - 27 Ιανουαρίου 2015Κυβέρνηση Αλέξη Τσίπρα, 2015Γαβριήλ Σακελλαρίδης 27 Ιανουαρίου 2015 - 18 Ιουλίου 2015 Όλγα Γεροβασίλη 18 Ιουλίου 2015 - 28 Αυγούστου 2015Κυβέρνηση Βασιλικής Θάνου, 2015Ροδόλφος Μορώνης 28 Αυγούστου 2015 - 21 Σεπτεμβρίου 2015Κυβέρνηση Αλέξη Τσίπρα, 2015-2019Όλγα Γεροβασίλη 21 Σεπτεμβρίου 2015 - 5 Νοεμβρίου 2016 Δημήτρης Τζανακόπουλος 5 Νοεμβρίου 2016 - 14 Ιουνίου 2019 Λευτέρης Κρέτσος 14 Ιουνίου 2019 - 8 Ιουλίου 2019Κυβέρνηση Κυριάκου Μητσοτάκη, 2019-2023Στέλιος Πέτσας 9 Ιουλίου 2019 - 3 Ιανουαρίου 2021 Χρήστος Ταραντίλης 4 Ιανουαρίου 2021 - 28 Φεβρουαρίου 2021 Αριστοτελία Πελώνη 1 Μαρτίου 2021 - 12 Αυγούστου 2021 Γιάννης Οικονόμου 13 Αυγούστου 2021 - 20 Απριλίου 2023 Άκης Σκέρτσος 20 Απριλίου 2023 - 25 Μαΐου 2023Κυβέρνηση Ιωάννη Σαρμά, 2023Ηλίας Σιακαντάρης 25 Μαΐου 2023 - 26 Ιουνίου 2023Κυβέρνηση Κυριάκου Μητσοτάκη, 2023 Παύλος Μαρινάκης 27 Ιουνίου 2023 Σήμερα Γενική Γραμματεία Ενημέρωσης και Επικοινωνίας - Γενική Γραμματεία Μέσων Ενημέρωσης (Ελλάδα) Επίσημη ιστοσελίδα του Κυβερνητικού Εκπροσώπου της Ελληνικής Δημοκρατίας